„Am fost foarte aproape de o lovitură de stat a nebunilor”. Cine l-a împiedicat pe Bolsonaro să preia puterea cu forța în Brazilia
Fostul președinte brazilian Jair Bolsonaro a ajuns cu un pas mai aproape de închisoare, după ce o investigație a poliției federale a expus un complot autoritar criminal de distrugere a sistemului democratic al țării printr-o lovitură de stat militară la care a participat și populistul de extremă dreapta, potrivit autorităților din Brazilia citate de The Guardian.